Document ID: /roh_data/filtered/fineweb-2-filterrobots_roh.jsonl.gz/47833

Il guaud svizzer cuvra radund in terz da la surfatscha dal pajais. Dapi l'inventari dals onns 2004 fin 2006 sa sviluppa el en furma positiva. Ils guauds administrads èn vegnids pli divers, igl haja dà dapli guauds maschadads cun differentas sorts da plantas e vegliadetgnas.
Da cumbatter ha el dentant cun malsognas ed insects – Er dettia regiuns nua ch’il guaud vegnia debostgà memia pauc. Quai saja cunzunt là in problem nua ch’il guaud stuess proteger da lavinas.
Nagin access als guauds en ils auts
Regiunal datti dentant differenzas: Guauds en las muntognas vegnan administrads memia pauc, saja quai pervia da motivs finanzials u perquai che l'access manca. Las plantas creschan memia stretg ed i dat memia paucas plantas giuvnas.
Quai è cunzunt là in problem, nua ch'il guaud stuess proteger da lavinas e bovas. La surfatscha forestala crescha dapi 150 onns, dapi l'emprim inventar ils onns 80 è la surfatscha creschida en Svizra per 25% – en il Grischun per 24%.